open-index/open-wikipedia-markdown huggingface dataset:
המושיעים (סדרה)

**המושיעים** (באנגלית: **Salvation**) היא סדרת דרמה ומדע בדיוני אמריקאית, ששידורה החל בשנת 2017 והסתיים בשנת 2018.
יוצרי הסדרה הם ליז קרוגר, קרייג שפירו ומאט וילר.

הסדרה הוכרזה במקור בספטמבר 2013, אך רק באוקטובר 2016 קיבלה אישור להפקת עונה אחת בת 13 פרקים. הפרק הראשון שודר ב-12 ביולי 2017, וב-18 באוקטובר, רשת הטלוויזיה האמריקאית CBS חידשה את הסדרה לעונה שנייה בת 13 פרקים גם היא, שעלתה לראשונה ב-25 ביוני 2018. ב-20 בנובמבר 2018, CBS ביטלה את הסדרה לאחר שתי עונות בלבד, סך הכל שודרו במהלך הסדרה 26 פרקים.

## עלילה
הסדרה מתחילה בגילויו של אסטרואיד המסכן את הציוויליזציה בכדור הארץ שיפגע בתוך שישה חודשים בלבד, תוך הדגשת הניסיונות למניעת האסון ואת השלכותיו הצפויות ברחבי העולם. הסדרה בוחנת כיצד אנשים וקבוצות שונות מגיבים לאבדון הקרב ובא.

הסדרה מתמקדת בשלוש דמויות ראשיות, ליאם קול (צ'ארלי רואו), סטודנט לתואר בפיזיקה באוניברסיטת MIT, אשר גילה בעצמו את קיומו של האסטרואיד; דריוס (סנטיאגו קבררה), מדען מיליארדר אשר משוכנע שבאפשרותו להציל את העולם על ידי השמדת/הסטת האסטרואיד ממסלולו, או לפחות לחלץ מכדור הארץ שיושמד 160 אנשי מפתח מכלל העולם שיקימו ציוויליזציה במאדים לפי תוכנית החירום שלו; גרייס (ג'ניפר פיניגן), כתבת בפנטגון שמגלה שהבוס (המאהב) שלה היה מודע לאסטרואיד המתקרב ושיקר לה לאורך הדרך. המצב מוביל לשיתוף פעולה טיפוסי בין המיליארדר, המדען ואשת הפנטגון לעבוד יחד על מנת לנסות למצוא פתרון לקטסטרופה שכדור הארץ עומד בפניו וכל זאת מבלי לעורר את חשדם של אזרחי העולם.

## סקירה

## דמויות ושחקנים
[ממוזער|ה[שחקן צ'יליאני-בריטי סנטיאגו קבררה גילם בסדרה את דריוס טנז, מדען מיליארדר אשר מנסה למצוא פתרון מפני האסטרואיד הצפוי להשמיד את האנושות, אשר הופך בהמשך לנשיא ארצות הברית]]
[ממוזער|השחקנית ה[קנדה#דמוגרפיה|קנדית ג'ניפר כריסטינה פיניגן גילמה בסדרה את גרייס בארו]]
[ממוזער|השחקן ה[אמריקאי מארק מוזס גילם באת יו קיטינג, אביה של גרייס (ג'ניפר פיניגן), סוכן CIA לשעבר]]
[ממוזער|השחקן ה[ישראלי-קנדי סשה רויז, גילם בסדרה את מונרו בנט, סגן נשיא ארצות הברית שהופך לנשיא]]
ממוזער|השחקנית האמריקאית טובה פלדשו גילמה את פאולין מקנזי (נשיאת ארצות הברית)

## רייטינג ודירוג
### עונה 1

### עונה 2

## מועמדויות

## קישורים חיצוניים
* 

* 
* 
* 

## הערות שוליים

קטגוריה:סדרות טלוויזיה אמריקאיות שעלו לשידור בשנת 2017
Dangerous (אלבום של נטלי קול)

***Dangerous*** (בעברית: **מְסוּכָּן**) הוא אלבום משנת 1985 של הזמרת האמריקאית נטלי קול. האלבום יצא לאור ב-15 במאי 1985 בהוצאת חברת התקליטים מודרן/אטקו וכלל שירים מסוגות כמו R&B, נשמה ודאנס-רוק. האלבום הגיע למקום ה-140 במצעד הבילבורד 200 ולמקום ה-48 במצעד אלבומי ה-R&B של בילבורד.

על הפקת האלבום היו אחראים גארי סקרדינה, מארטי שרון, הרולד ביטי, אדי קול ונטלי קול.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי נטלי קול
קטגוריה:אלבומים באנגלית
מוזיקת דאנס אלקטרונית

**מוזיקת דאנס אלקטרונית** או **EDM** או פשוט "מוזיקת דאנס" הוא ז'אנר מוזיקלי המשלב אלמנטים של מוזיקת דאנס ומוזיקה אלקטרונית, שמיוצר בדרך כלל עבור מועדוני לילה, רייבים ופסטיבלים.

בסוף שנות ה-80 ותחילת שנות ה-90 של המאה ה-20, בעקבות העלייה בהתעניינות בתרבות המועדונים, הז'אנר זכה לפופולריות מיינסטרים באירופה. בארצות הברית, לעומת זאת, לא התלהטו מרייבים מחוץ לסצנות האזוריות (ניו יורק, פלורידה, המערב התיכון וקליפורניה). על אף שמוזיקת האלקטרו ושיקגו האוס היו משפיעות הן באירופה והן בארצות הברית, כלי תקשורת המיינסטרים ותעשיית המוזיקה היו עוינים כלפי הז'אנר.

לאחר מכן, בתחילת המאה ה-21, הפופולריות של מוזיקת EDM עלתה ברחבי העולם, במיוחד בארצות הברית ואוסטרליה. על אף הניסיון של תעשיית המוזיקה ליצור מותג EDM ספציפי, המונח משמש כמונח גג לז'אנרים מוזיקליים מרובים, כולל דאנס-פופ, האוס, טכנו, אלקטרו ומוזיקת טראנס, כמו כן תת-הז'אנרים שלהם.

## לקריאה נוספת

* Hewitt, Michael. *Music Theory for Computer Musicians*. 1st Ed. U.S. Cengage Learning, 2008. 
* "Electronic dance music glossary" by Moby for *[[USA Today]]* (December 13, 2011)
* Simplified guide to the various EDM genres with sample tracks: "An Idiot's Guide to EDM Genres"
* Vice Magazine. 2013. Rave Culture, a handy guide for middle America: "Explaining Rave Culture to Americans"
* "Beat Explorers Dance Music Guide" from "BeatExplorers"


## קישורים חיצוניים

* 

## הערות שוליים

*
*
קטגוריה:אמריקה הלטינית: תרבות
קטגוריה:תרבות אפרו-אמריקאית
קטגוריה:שנות ה-2010 במוזיקה
קטגוריה:שנות ה-2000 במוזיקה
קטגוריה:שנות ה-1990 במוזיקה
קטגוריה:שנות ה-1980 במוזיקה
מרקו בלבנוב

**מרקו דימיטרייב בלבנוב** (בבולגרית: **Марко Димитриев Балабанов**; 1837, קליסורה, האימפריה העות'מאנית – 16 ביוני 1921, סופיה, ממלכת בולגריה) היה רופא, משפטן, דיפלומט, ופוליטיקאי בולגרי, אשר כיהן כשר החוץ והדתות הראשון של נסיכות בולגריה, ובהמשך כיהן בכהונה נוספת.

## קורות חייו
מרקו בלבנוב נולד בעיירה קליסורה באזור קרלובו. הוא רכש השכלה אקדמית בפילוסופיה באוניברסיטת היידלברג, רפואה ומשפטים באוניברסיטת פריז. ב-1870 עבד כעורך דין ועיתונאי בקונסטנטינופול וסייע למאבקה לעצמאות הלכתית של הכנסייה האורתודוקסית הבולגרית. בהמשך, כיהן כמזכיר הסינוד הבולגרי. לאחר מרד אפריל הבולגרי סייר ברחבי אירופה ביחד עם דראגן צאנקוב בכדי להציג את העמדה הבולגרית ולקדם את רעיון העצמאות מהאימפריה העות'מאנית. לאחר המלחמה העות'מאנית-רוסית (1877–1878) כיהן כסגן מושל סבישטוב ורוסה של הממשלה הזמנית מטעם האימפריה הרוסית. ב-1879 כיהן כשר החוץ והדתות הראשון של נסיכות בולגריה בממשלתו של טודור בורמוב. בשנים 1883–1884 כיהן שוב כשר החוץ והדתות בממשלתו של דראגן צאנקוב.

בין השנים 1889–1898, נמנה בלבנוב עם ראשוני המרצים באוניברסיטת סופיה. בין השנים 1896–1897 כיהן כדיקן הפקולטה למשפטים באוניברסיטת סופיה. בהמשך בין השנים 1902–1903 כיהן כשגריר בולגריה לממלכת רומניה, וב-1905 כשגריר בולגריה לממלכת יוון. בלבנוב הלך לעולמו בסופיה ב-1921.

## קישורים חיצוניים

## הערות שוליים

קטגוריה:פוליטיקאים בולגרים
קטגוריה:שרי החוץ של בולגריה
קטגוריה:רופאים בולגרים
קטגוריה:משפטנים בולגרים
קטגוריה:שגרירי בולגריה ברומניה
קטגוריה:שגרירי בולגריה ביוון
קטגוריה:ילידי 1837
קטגוריה:נפטרים ב-1921
אולכסנדר גבוזדיק

**אולכסנדר גבוזדיק** (ברוסית: **Oleksandr Gvozdyk**; נולד ב-15 באפריל 1987) הוא מתאגרף אוקראיני מקצועי. התחרה בקטגוריית משקל קל כבד.
## קריירה
גבוזדיק נולד בחרקיב, אז נמצאה בברית המועצות, כיום נמצאת באוקראינה. אביו היה מתאגרף. גבוזדיק התחיל להתאמן בגיל 10 תחילה בקיקבוקס ותוך זמן קצר עבר לאגרוף. הוא היה אלוף אוקראינה שלוש פעמים. גבוזדיק השתתף באליפויות העולם בשנים 2009 ו-2011 אך לא זכה במדליה. באולימפיאדת 2012 הוא זכה במדליית ארד. באוניברסיאדת 2013 הוא זכה במדליית זהב (ניצחון טכני על דמיטרי ביבול). בשנים 2011–2013 הוא השתתף בקרבות של "סדרת האגרוף העולמית" וניצח בכל תשעת הקרבות בהם השתתף.

בשנת 2014 אולכסנדר גבוזדיק עבר לאגרוף מקצועי. בשנת 2016 בקרב שנערך בלאס וגאס הוא זכה בתואר אלוף העולם של NABF תוך ניצחון על אדוניס סטיבנסון מקנדה. לאחר הקרב סטיבנסון נזקק לטיפול רפואי הוא הצליח להגן על התואר במספר קרבות.

בשנת 2018 אולכסנדר גבוזדיק זכה בתואר של מועצת האגרוף העולמית. בשנת 2019 בקרב שנערך בפילדלפיה על הגנת התואר נגד ארתור בטרבייב הוא נפצע קשה והגיע לבית חולים. גבוזדיק לא חזר לזירה לאחר קרב זה.

גבוזדיק נשוי ולזוג נולדו שלושה ילדים. הוא סיים לימודי אוניברסיטה והמשיך ללימודי משפטים.

בסך הכול במהלך הקריירה הוא השתתף ב-18 קרבות מהם ניצח ב-17. על הישגיו בספורט לגבוזדיק הוענקו מספר עיטורים אוקראינים.

## קישורים חיצוניים

## הערות שוליים

קטגוריה:ספורטאים אוקראינים
קטגוריה:אלופי עולם באגרוף - משקל קל כבד
קטגוריה:מתאגרפים באולימפיאדת לונדון (2012)
קטגוריה:אוקראינים שנולדו ב-1987
ליוואי רנדולף

**ליוואי רנדולף** (באנגלית: **Levi Leland Randolph Jr.**; נולד ב-3 באוקטובר 1992) הוא כדורסלן אמריקאי המשחק בעמדות הקלע והסמול פורוורד בקבוצת הפועל תל אביב מליגת העל והיורוליג.

## קריירה
רנדולף גדל במדיסון, אלבמה, ובחר לשחק בקבוצת הכדורסל של אוניברסיטת אלבמה.

לאחר שלא נבחר בדראפט 2015 ב-NBA, בקיץ 2015 שיחק רנדולף במדיהן של אוקלהומה סיטי ת'אנדר ויוטה ג'אז בליגת הקיץ של ה-NBA. ב-25 בספטמבר 2015 חתם בבוסטון סלטיקס, אך שוחרר ב-20 באוקטובר לאחר שני משחקי קדם-עונה. ב-31 באוקטובר חתם במיין רד קלאוס מליגת הפיתוח של ה-NBA. ביולי 2016 שיחק במדיהן של פילדלפיה 76' וממפיס גריזליס בליגת הקיץ.

ב-2 באוגוסט 2016 חתם באבלינו מהסרייה א'. ביולי 2017 שיחק במדיהן של אורלנדו מג'יק ומינסוטה טימברוולבס בליגת הקיץ. לקראת עונת 2017/2018 חתם בדינמו סאסארי האיטלקית. בינואר 2018 עזב את הקבוצה, וחתם בשטרסבורג הצרפתית. ביולי 2018 שיחק במדיה של אינדיאנה פייסרס בליגת הקיץ.

בספטמבר 2018 הצטרף למחנה האימונים של קליבלנד קאבלירס, ולאחר שנופה מהסגל הצטרף לקאנטון צ'ארג' מליגת הפיתוח. במשך שלוש העונות הבאות נע רנדולף בין סגל הקאבלירס לסגל הצ'ארג', ובינואר 2020 אף חתם על חוזה דו כיווני בקבוצות.

ב-16 במרץ 2021 חתם בניו זילנד ברייקרס עד לתום העונה. ב-16 באוגוסט 2021 חתם באוסטנדה מליגת העל הבלגית, ואת עונת 2021/2022 סיים כ-MVP של הליגה הבלגית וכמלך הסלים של ליגת האלופות בכדורסל. ב-2 ביולי 2022 חתם בהפועל ירושלים.
רנדולף זכה עם הקבוצה בגביע המדינה לעונת 2022/23. הוא נבחר לחמישיית העונה השנייה בליגת האלופות של פיב"א, בה הגיעה ירושלים עד לשלב הגמר שבו הפסידה לטלקום בון הגרמנית. ב-6 ביוני 2023 האריך חוזה עד 2025, ולקראת עונת 2023/2024 הוכרז כקפטן החדש של הקבוצה.

בעונת 2024/25 שיחק במכבי תל אביב, ובעקבות פערים בחוזה סיים את דרכו בקבוצה בקיץ 2025. 

ב-23 בפברואר 2026 חתם בהפועל תל אביב. 

## תארים
עם שטרסבורג:
* הגביע הצרפתי (2018)
עם אוסטנדה: 
* סופרקאפ הליגה הבלגית הולנדית (2021)
* אליפות הליגה הבלגית הולנדית (2021)
עם הפועל ירושלים:
* גביע המדינה: 2023
* גביע ווינר סל: 2023
* גביע המדינה: 2024
עם מכבי תל אביב:
* גביע ווינר סל: 2024
* גביע המדינה: 2025

## קישורים חיצוניים

## הערות שוליים

קטגוריה:אמריקאים ילידי אלבמה
קטגוריה:כדורסלנים אמריקאים
קטגוריה:אלבמה: כדורסלנים
קטגוריה:כדורסלני אוניברסיטת אלבמה
קטגוריה:כדורסלני בוסטון סלטיקס
קטגוריה:כדורסלני מיין סלטיקס
קטגוריה:כדורסלני אבלינו
קטגוריה:כדורסלני דינמו סאסארי
קטגוריה:כדורסלני שטרסבורג
קטגוריה:כדורסלני קאנטון צ'ארג'
קטגוריה:כדורסלני ניו זילנד ברייקרס
קטגוריה:כדורסלני אוסטנדה
קטגוריה:כדורסלני הפועל ירושלים
קטגוריה:אמריקאים שנולדו ב-1992
נסיכות ליכטנברג

**נסיכות ליכטנברג** (בגרמנית: **Fürstentum Lichtenberg**) שעל נהר הנאהה הייתה נסיכות קטנה בגרמניה שהשתייכה לדוכסות סקסוניה-קובורג-זאלפלד בין השנים 1816–1826 ולדוכסות סקסוניה-קובורג-גותה בין השנים 1826–1834, ולבסוף פורקה לאחר שנמכרה לממלכת פרוסיה. כיום שטחי הנסיכות מצויים בשתיים ממדינות גרמניה - מחוז זנקט ונדל בחבל הסאר ומחוז בירקנפלד בריינלנד-פפאלץ.

## היסטוריה
לפני פרוץ המהפכה הצרפתית והמלחמות הנפוליאוניות, רוב שטחי הנסיכות לעתיד הוחזקו על ידי הדוכסים מפפאלץ-צוויברוקן. אזור זנקט ונדל הוחזק בידי נסיכות הבוחר מטריר ואילו על גרומבך והאדמות ממערב לה שלט נסיך האימפריה הרומית הקדושה פון סלם. שאר שטחי הנסיכות השתייכו למרקיזות באדן, לרוזנות פון דן ליין ולנסיכות נסאו-אוזינגן. כאשר נפוליאון בונפרטה והגרנד ארמה השתלטו על כל אדמות נסיכות ליכטנברג לעתיד, הם סיפחו אותן לקיסרות הראשונה והפכו אותן למחוז הסאר. המחוז התקיים במשך 16 שנים, משנת 1798 ועד לשנת 1814, ולבסוף התפרק לאחר תבוסתו של נפוליאון בקרב ווטרלו.

לאחר מכן, בקונגרס וינה שנערך בשנת 1815, הועברה הגדה השמאלית של הריין לבוואריה, הסן ופרוסיה. בעקבות הקונגרס, ארנסט הראשון, דוכס סקסוניה-קובורג-זאלפלד, קיבל כתגמול על שירותיו כמצביא בקרבות נגד נפוליאון, אחוזה המשתרעת על שטח של כ-21 קמ"ר ואת 22,000 תושבי זנקט ונדל ובאומהולדר ושם האזור שונה לנסיכות באומהולדר.

ב-6 במרץ 1819, הוציא ארנסט הראשון צו, המורה כי שם הנסיכות ישונה לנסיכות ליכטנברג, על שם טירת ליכטנברג הממוקמת בין באומהולדר לקוזל.

העיר זנקט ונדל היוותה את ליבה של הנסיכות ושימשה בתור מקום מושבה של הממשלה. היא גם הייתה מקום מגוריה של לואיזה, נסיכת סקסוניה-גותה-אלטנבורג, שהתגוררה בה מ-1824 ועד מותה ב-1831. לואיזה, נישאה לבן דודה הרחוק ארנסט הראשון, דוכס הנסיכות בשנת 1817 והתגרשה ממנו ב-1826. היא הייתה אמו של הדוכס ארנסט השני, הדוכס לעתיד של דוכסות סקסוניה-קובורג-גותה, ושל הנסיך אלברט, בעלה לעתיד של המלכה ויקטוריה, ששניהם בילו חלק מילדותם בזנקט ונדל.

בשנת 1817 חולקו שטחי הנסיכות לשלושה קנטונים וחמש עשרה רשויות מקומיות.

בשנת 1826 עברה נסיכות ליכטנברג מדוכסות סקסוניה-קובורג-זאלפלד לדוכסות סקסוניה-קובורג-גותה, במהלך סידור מחדש נרחב של דוכסות ארנסטין והדוכס ארנסט הראשון.

לבסוף, בשל התסיסה הפוליטית בזנקט ונדל ב-31 במאי 1834 והמרחק הגדול משאר הדוכסות, מכר הדוכס, ארנסט הראשון, ב-15 באוגוסט 1834 את הנסיכות לממלכת פרוסיה תמורת סכום של כ-80,000 טאלר. רוב הסכום שימש להרחבת הרכוש הדוכסי בגריין שבאוסטריה עילית.

## הערות שוליים

קטגוריה:מדינות שנוצרו בידי נפוליאון
קטגוריה:מדינות לשעבר בתחומי גרמניה
קטגוריה:ממלכת פרוסיה
קטגוריה:הקיסרות הראשונה
Do You Want to Build a Snowman?

"" (בעברית: "**את רוצה לבנות איש שלג?**") הוא שיר מתוך הסרט לשבור את הקרח, שנכתב והולחן על ידי קריסטן אנדרסון-לופז ורוברט לופז. השיר הוא השיר השני הנמכר ביותר ברשימת שירי חג המולד הנמכרים ביותר בכל הזמנים, לאחר "All I Want for Christmas Is You" של מריה קארי.

נכון ליולי 2022, השיר הושמע למעלה מ-249 מיליון פעמים ביוטיוב, ו-238 מיליון פעמים בספוטיפיי.

## סצנה בסרט
השיר "Do You Want to Build a Snowman?" מופיע בסרט "לשבור את הקרח" משנת 2013.

הוא מתאר את התדרדרות מערכת היחסים בין האחיות אלזה ואנה, כאשר אלזה נסגרת בפני העולם בשל הפחד מכוחות הקרח הקסומים שלה. אנה הצעירה לא מבינה מדוע אחותה איבדה עניין בפעילויות המשותפות שלהן מהעבר, בעוד שאלזה נאבקת ברגשות האשמה והפחד. השיר מציג גם את כאבן של שתי האחיות בעקבות מותו הטרגי של הוריהן בתאונה.

ניתן לפרש את השיר כסיפור על יחסי אחיות שנפגעו כתוצאה מטראומות ילדות, כמטאפורה לשינויים שמביא גיל ההתבגרות, או כלקח על החשיבות של תקשורת כנה עם האנשים שאוהבים, גם כשהיא מפחידה.

## ביקורת
השיר זכה להערכה רחבה ממבקרי הקולנוע, מבקרי המוזיקה ומהקהל. קייל סמית', מהניו יורק פוסט, כינה את השיר "קלאסיקה". העיתון *[[USA Today]]* אמר כי השיר הוא "נאמבר מוזיקלי מקסים הממחיש את הכמיהה הרגשית של אנה, ששרה במתיקות לבבית על ידי בל." אלונסו דוראלדה, מ-TheWrap , אמר כי השיר הוא שיר "נוקב". אתר הסרטים Moviefone  תיאר את השיר כ-"מעורר יבבות", ו-"השיר הטוב ביותר בלשבור את הקרח". סקוט מנדלסון, מפורבס, מדבר על "העושר והעצב העדין של מערכת היחסים המרכזית בין אנה ואלזה, של כל כך הרבה זמן שאבד לפחד, ספק עצמי וקצת הורות מפוקפקת בנקודת זמן מרכזית", ותיאר את השיר בתור "שיר יפהפה ... זה רק אחד מתוך קומץ שירים נהדרים". בנוסף, הוא אמר כי: "פחדתי מוות [אם השיר] יחזור כפזמון שיא כאשר והסיפור יסתיים רע."

בביקורת על הפסקול של לשבור את הקרח, אתר האינטרנט Sputnikmusic ציין כי "השירים משלימים היטב את הוויזואליה המדהימה, במיוחד בגזרה המורחבת הראשונה "", המעוררת בסופו דמעות", וכן כי "זה אחד מהשירים הווקאלים הבודדים הרחוקים מהטמטום המוחץ של החומרים האחרים". העיתון *[[City Newspaper]]*  תיאר את השיר כשיר ש-"מכונן אופי", וציין כי יחד עם "Frozen Heart", הוא "דומה מאוד לפלט השירים של דיסני תחת אלן מנקן ... ולכן הם יימכרו באופן מיידי". בסקירה על הפסקול נכתב כי: "בעוד ש-"" עובד טוב יותר בסרט (הוויזואליה משלימה חלק מהפערים של השיר), השירה החמודה והלחן המהמם עוזרים לזכור שלו". באתר האינטרנט *[[AllMusic]]* נכתב כי ל-"" ולדואט האהבה "Love Is an Open Door" יש "סנוור עכשווי בברודוויי".

### דירוגים ברשימות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי לשבור את הקרח
קטגוריה:שירים באנגלית
קטגוריה:שירים על בדידות
קטגוריה:שירים על מזג אוויר
קטגוריה:בלדות משנות ה-2010
באד רייכנהאל

**באד רייכנהאל** (בגרמנית: **Bad Reichenhall**; בניב בווארית מרכזית: **Reichahoi**) היא עיירת ספא ומרכז אדמיניסטרטיבי של מחוז ברכטסגאדנר לאנד (Berchtesgadener Land) בבוואריה עילית, גרמניה. העיירה שוכנת ליד זלצבורג מעבר לגבול עם אוסטריה באגן מוקף בהרי האלפים של כימגאו, כולל הר שטאופן (1,771 מ') והר צוויזל (1,781 מ'). יחד עם עיירות אלפיניות אחרות, באד רייכנהאל קשורה לאגודת העיירה האלפינית של השנה הפועלת ליישום האמנה האלפינית להשגת פיתוח בר קיימא בקשת האלפינית. באד רייכנהאל זכתה בתואר העיירה האלפינית של השנה בשנת 2001.

באד רייכנהאל היא מרכז מסורתי של ייצור מלח, המתקבל על ידי אידוי מים מבריכות מלח.

## היסטוריה
* התושבים המוקדמים ביותר הידועים באזור זה הם שבטי תרבות גלוקנבכר (Glockenbecher - תרבות מתקופת הברונזה, משנת 2000 לפנה"ס לערך).
* בעידן תרבות לה טנה (La Tene - בערך 450 לפני הספירה) החל ייצור מלח תוך שימוש בבריכות המלח המקומיות. באותה תקופה הוקם מקום תפילה קלטי ב"לנגקר" (Langacker).
* משנת 15 לפנה"ס עד 480 לספירה הייתה העיר חלק ממחוז רומי בשם נוריקום.
* ב-1136 לספירה הוקם מנזר זנון הקדוש.
* בין השנים 1619-1617 נבנה צינור עץ לייצוא תמלחת לטראונשטיין באורך 31 ק"מ ובהפרש גבהים של יותר מ-200 מ'.
* ב-1834 נהרסו שני שלישים ממבני העיר בשריפה.
* בתחילת המאה ה-19 החלה תיירות לשגשג. רייכהנאל הפכה לאתר בריאות מפורסם.
* משנת 1890 נקראה רייכנהאל "באד רייכנהאל".
* ב-25 באפריל 1945 הופצץ האזור על ידי כוחות בעלות הברית. 200 בני אדם נהרגו. מרכז העיר, בתי חולים ותחנת הרכבת נהרסו כמעט לחלוטין. לאחר מלחמת העולם השנייה היה האזור תחת שלטון צבאי אמריקאי (1945–1948).
* לאחר מלחמת העולם השנייה הקימו האמריקאים בעיירה מחנה עקורים בו שוכנו ניצולי השואה במשך מספר שנים, לפני שהיגרו ליעדים אחרים.
* ב-1947 ביקר בן-גוריון במחנה העקורים, שם ראה את ציוריו של ניצול השואה, הנער שמואל בק.
* ב-1 בנובמבר 1999, מרטין פיירל בן ה-16 ירה באנשים ברחובות מחלון חדר השינה שלו, הרג שלושה ופצע אחרים, בהם השחקן גונטר למפרכט. הוא ירה אנושות באחותו והתאבד.
* בשנת 2001 נבחרה באד רייכנהאל לעיר האלפינית של השנה וכעבור כמה שנים הפכה לחברה ב"פניני האלפים" (Alpine Pearls).

## אסון משטח ההחלקה על הקרח
15 אנשים, מתוכם 12 ילדים, נהרגו בקריסת משטח החלקה על הקרח בבאד רייכנהאל ב-2 בינואר 2006. בתאונה נפצעו 34 בני אדם.

## גלריה

Lattengebirge.jpg|מבט מלמעלה
REI Alte Saline 01.jpg|Alte Saline (מפעל מלח ישן)
REI Ruine Karlstein 06.jpg|הריסות טירת קרלשטיין
REI NonnerK 03.jpg|כנסיית סנט ג'ורג'
REI Pulverturm 01.jpg|מגדל אבקה
REI Pankrazkirche 07.jpg|כנסיית סנט פנקראס בלילה


## קישורים חיצוניים

* 
* העיר באד רייכנהאל (בגרמנית)
* מרכז התיירות באד רייכנהאל (בגרמנית)
* פנינים אלפיניות
* מכרה מלח היסטורי (בגרמנית)
* מוזיאון (בגרמנית)
* AlpHaus Immobilien (בגרמנית)
* ספרייה (בגרמנית)
* 

## הערות שוליים

קטגוריה:מחנות עקורים
קטגוריה:בוואריה: ערים
קוטראל קו

**קוטראל קו** (בספרדית: **Cutral Có**) היא עיר בפרובינציית נאוקן שבארגנטינה.

## היסטוריה
יישוב האזור החל בשנים 1927–1928, לאחר שרופא שראה את מצבם הגרוע של תושבי האזור החליט למטב את חייהם ולבנות להם יישוב קבע. בנוסף, במקום התגלה נפט, דבר שמשך אל היישוב פועלים רבים שביקשו להתפרנס לאחר שניזוקו מהמשבר הכלכלי העולמי. הבחירות הראשונות למועצת העיר התקיימו ב־11 בנובמבר 1951. העיר לא קיבלה תקציבים מהממשלה ולכן נאלצה להסתמך על גביית מיסים מתושבי העיר. לאחר מכן תוקצבה העיר, כאשר רוב הכספים הולכים למטרת פיתוח העיר (סלילת רחובות ובניית מערכות המים, החשמל והגז). שמו של היישוב השתנה מספר פעמים עד שב־6 בספטמבר 1955 הוחלט על שמו הקבוע. בשנים 1996–1997 נערכו באזור הפגנות ועימותים עקב תהליכי הפרטה של מוסדות תעסוקה ומחאה של מורים. תהליכים אלו גרמו לפיטורים של אלפים מועסקים. התושבים שהשתתפו בעימותים גרמו לחסימת הכביש הראשי באזור. כוחות המשטרה שנחלצו לפנות אותם מהכביש הצליחו לעשות זאת רק לאחר שימוש בירי. הם גרמו להרג אישה בת 24 מנתז קליע ולכ־13 פצועים.

## גאוגרפיה
העיר ממוקמת בחבל פטגוניה. היא נמצאת בפרובינציית נאוקן, במרחק 109 קילומטרים מהעיר נאוקן וכ־145 קילומטרים מהגבול עם צ'ילה. גובה העיר הוא 541 מטרים מעל פני הים.

## אקלים
האקלים בקוטראל קו הוא אקלים צחיח (BWk לפי שיטת קפן). במהלך העונה החמה (אוקטובר–אפריל), טמפרטורת המקסימום נעה לרוב בין 20 ל־30 מעלות צלזיוס, בעוד שטמפרטורת המינימום נעה לרוב בין 6 ל־14 מעלות צלזיוס. במהלך העונה הקרה (מאי–ספטמבר), טמפרטורת המקסימום נעה לרוב בין 12 ל־16 מעלות צלזיוס, בעוד שטמפרטורת המינימום נעה לרוב בין 0 ל־7 מעלות צלזיוס. הטמפרטורות בעיר עלולות לעלות אל מעל 35 מעלות צלזיוס ולרדת אל 10 מעלות מתחת לאפס. משקעים עלולים לרדת במהלך כל השנה, אך מכיוון שהעיר נמצאת באזור מדברי, כמות המשקעים השנתית הממוצעת היא פחות מ־180 מילימטרים.

## דמוגרפיה
על פי מפקד האוכלוסין שנערך בשנת 2010, אוכלוסיית קוטראל קו מונה 36,162 תושבים, מהם 18,397 נשים ו־17,765 גברים. בשנות ה־90 נעצר גידול אוכלוסיית העיר עקב הבעיות הכלכליות שצצו בה, אך לאחר מכן שבה האוכלוסייה לגדול.

## כלכלה
כלכלת העיר מתבססת על תעשיית הפטרוכימיה והנפט.

## תחבורה
במערב העיר נמצא שדה התעופה קוטראל קו . כביש 22  עובר לרוחב העיר. כביש זה מחבר את העיר עם בירת הפרובינציה נאוקן ועם העיר באיה בלנקה בפרובינציית בואנוס איירס.

## קישורים חיצוניים

* 

## הערות שוליים

קטגוריה:נאוקן: ערים
קטגוריה:יישובים שהוקמו ב-1933
קיריאק צאנקוב

**קיריאק אנטונוב צאנקוב** (בבולגרית: **Киряк Антонов Цанков**; 1847, סבישטוב, האימפריה העות'מאנית – 3 בנובמבר 1903, סופיה, נסיכות בולגריה) היה דיפלומט, ופוליטיקאי בולגרי, אשר ב-1883 כיהן כשר החוץ והדתות של נסיכות בולגריה.

## קורות חייו
קיריאק צאנקוב נולד בסבישטוב. אביו היה סוחר. קיריאק היה אחיינו של דראגן צאנקוב שכיהן כראש ממשלת בולגריה. סיים את בית הספר למסחר בווינה, עבר לבוקרשט ושם התערה בקרב חוגי המהפכנים הבולגרים. לאחר המלחמה העות'מאנית-רוסית (1877–1878) מילא שורת תפקידים במנגנון הממשל הזמני בבולגריה מטעם האימפריה הרוסית. צאנקוב נבחר לאספה הלאומית הבולגרית הראשונה. בין 1879–1880 כיהן כנציג הדיפלומטי של נסיכות בולגריה לאימפריה העות'מאנית, ובין 1880 - 1883 כיהן כנציג הדיפלומטי הבולגרי לממלכת רומניה. ב-1883 כיהן מספר חודשים כשר החוץ והדתות של נסיכות בולגריה.

צאנקוב הלך לעולמו בסופיה ב-1903.

## קישורים חיצוניים

## הערות שוליים

קטגוריה:פוליטיקאים בולגרים
קטגוריה:שרי החוץ של בולגריה
קטגוריה:דיפלומטים בולגרים
קטגוריה:שגרירי בולגריה
קטגוריה:שגרירי בולגריה ברומניה
קטגוריה:ילידי 1847
קטגוריה:נפטרים ב-1903
נועם בלום

**נועם בלום** (1949–2022) היה יזם חקלאות ישראלי. פיתח זנים חדשים של פרי הצבר באמצעות טכנולוגיות חקלאות חדשניות.

## ביוגרפיה
בלום נולד במושב גבתון ליד רחובות לחקלאים שמואל וציפורה שהיו ממקימי המושב.

בלום התגייס לסיירת שקד במאי 1967 ואת מסלול ההכשרה החל בחטיבת הצנחנים בגדוד 890 בפיקודו של דורון רובין. כשפרצה מלחמת ששת הימים והלוחמים הצטרפו למלחמה, הוא נשאר עם יתר הטירונים לחפור מחפורות בחורשת האקליפטוס של מחנה 21 בבית ליד.

בלום למד בטכניון הנדסת תעשייה וניהול והתמחה בקרקע, מים, פיתוח טכנולוגיות ויישומן על בסיס תעשייתי.

משנת 1975 עסק בלום בפיתוח טכנולוגיות חקלאיות. לאחר 17 שנות מחקר בכ-400 סוגי צבר מקסיקני והצליח לייצר 6 זנים אשר מניבים פרי במשך עשרה חודשים לעומת חודש או שניים בשנה אותו מניב המין הגדל בישראל.

בשנת 1992 הקים בלום את חוות צברי אורלי (על שם בתו) ברמת הנגב בין דימונה לירוחם על שטח של כ-1200 דונם בהמשך להחלטת שר החקלאות רפאל איתן שדגל במדיניות עידוד פיתוח הנגב. זהו מפעל חקלאי -אגרוטק, הכולל את מטע הצברים האורגני הגדול בישראל ובו גם מספר זנים חדשים אשר בלום פיתח בעצמו. זוהי חוות הסברס האדום הגדולה ביותר במזרח התיכון. החווה מתמחה בגידול מגוון רב של זני צבר ייחודיים המוגנים בפטנט בתקן עולמי וכן במוצרי מזון ושתייה המיוצרים מפרי הצבר.

היה נשוי לאתי מסוף שנות ה-60. לשניים נולדו בת ושני בנים.
נועם בלום נפטר ביולי 2022 ממחלת הלוקמיה, ממנה סבל בחצי השנה האחרונה בחייו.

מספר חודשים לאחר פטירתו, במסגרת תערוכת "אגרומשוב" שהתקיימה בספטמבר 2022, הוענק לילדיו של בלום פרס מפעל חיים על פועלו של אביהם בתחום החקלאות.
שחר, בנו, מנהל את מרכז המבקרים, שהוקם בחווה לאחר פטירתו.

## קישורים חיצוניים
* נועם בלום, באתר חוות צבר אורלי
* נועם בלום, 'מלך הצבר' הלך לעולמו כחודשיים לפני שהוענק לו פרס מפעל חיים בחקלאות, באתר הפורטל לחקלאות טבע וסביבה
* 

## הערות שוליים

קטגוריה:אגרונומים ישראלים
קטגוריה:בוגרי הטכניון - מכון טכנולוגי לישראל: הנדסת תעשייה וניהול
קטגוריה:זוכי פרס מפעל חיים
קטגוריה:חקלאים ישראלים
קטגוריה:יזמים ישראלים
קטגוריה:לוחמי סיירת שקד
קטגוריה:גבתון (מושב): אישים
קטגוריה:ישראלים שנולדו ב-1949
קטגוריה:ישראלים שנפטרו ב-2022
יוז'ף נאדאש

**יוז'ף נאדש** (במקור **נוסבאום**, בהונגרית: **Nádass József**; בודפשט, 22 במאי 1897 – בודפשט, 30 ביולי 1975) היה משורר, סופר, עיתונאי, מתרגם יהודי-הונגרי זוכה פרס אטילה יוז'ף, הפרס הספרותי הגבוה ביותר בהונגריה.

## ביוגרפיה
יוז'ף נוסבאום נולד במשפחה יהודית כבנם של ליפוט נוסבאום ושל הרמינה היימן. לאחר שסיים את לימודיו באקדמיה למסחר של בודפשט הפך לפקיד. הוא איבד רגל במהלך מלחמת העולם הראשונה הצטרף ב-1918 למפלגת הקומוניסטים של הונגריה (KMP). בתקופת הרפובליקה הסובייטית ההונגרית הוא היה חבר במועצת הפועלים ועמד בראש מחלקת התעמולה של המשמר האדום בבודפשט, לאחר נפילת הרפובליקה היגר לווינה ב-1920. שם הצטרף בין השנים 1923–1925 לכתב העת "מא" (Ma), שפירושו "היום" של לאיוש קשאק. בנוסף לווינה התגורר גם בפראג, פריז, בוקרשט וברלין. נאדש חזר הביתה ב-1926, הצטרף למפלגה הסוציאל-דמוקרטית ההונגרית. תחילה עבד עבור כתבי העת "דוקומנטום" (Dokumentum) אחרי זה "העבודה" (Munka).

בין השנים 1928 לבין 1930, ערך את המהדורה ההונגרית של "עידן שלנו" (Korunk) של גאבור גאל. הוא הורשע ב-1931 על ספרו "אתה ואתם". היגר שוב בשנת 1938 והשתקע בדנמרק, בשוודיה ולאחר מכן בנורווגיה. חזר הביתה ב-1940. ב-1944 גורש למאוטהאוזן ושרד את מחנה הריכוז. לאחר השחרור מ-1945 עבד במשרד החוץ ההונגרי. בין 1945 לבין 1948 היה בעל הטור של היומון החשוב נפסאבה. הוא נאלץ "לשתוק" בשנות החמישים. מ-1957 עד 1959 היה עמית של כתב העת "חיים וספרות" (Élet és Irodalom).

## פעילותו
שיריו הראשונים פורסמו על ידי כתב העת הספרותי החשוב ניוגט. שירתו המוקדמת מאופיינת בהשפעת האוונגרד, ושיריו המאוחרים מאופיינים בשפה צורנית מסורתית יותר. הוא גם כתב סיפורים קצרים ושני רומנים אוטוביוגרפיים. נאדש תרגם יצירות מצ'כית, מגרמנית ומנורווגית.

## יצירותיו

## תרגומיו הספרותיים
* קארל צ'אפק : דאשנקה - חייה של ערמומית ; הוצאת פראגר : ברטיסלאבה, 1936
* לאונהרד פרנק : האחים הנסחפים ; הוצאת פראגר: ברטיסלאבה, 1936 ( חנות ספרים אירופאית חדשה)
* איבאן אולבראכט: שוהאי, פורע החוק ; תִרגוּם יחד עם אנטון סטראקה, הוצאת פראגר: ברטיסלאבה, 1936 (חנות ספרים אירופית חדשה)
* הארי בלומברג: העם הנסחף ; הוצאת ברקוצי: ?, 1942
* אג' גילברג: אסקימואים רבים, רופא אחד; הוצאת זינגר וולפנר: בודפשט, 1943
* גונאר גונארסון: דפוק ואתה מתקבל ; Béta Literary Co.: בודפשט, 1944
* פרנק הלר: שלושה רוצחים נכנסים ; הוצאת סגנון: בודפשט, 1944
* אדוארד באז: צוות הפלא ; מעצב גרפי: לאסלו רבר; הוצאת מורה: בודפשט, 1957 (הספרייה הקטנה של הנוער)
* קורט טוכולסקי : טירת גריפסהולם ; אירופה, בודפשט, 1957

## פרסים
* פרס אטילה יוז'ף (1959)
* פרס SZOT (1972)

## לקריאה נוספת
* מי זה מי בספרות ההונגרית? הוצאת Könyvkuckó, בודפשט, 1999 

## קישורים חיצוניים
*  לקסיקון ביוגרפי הונגרי
*  תולדות הספרות ההונגרית
*  סופרים הונגרים בני זמננו

## הערות שוליים

קטגוריה:עיתונאים יהודים הונגרים
קטגוריה:משוררים יהודים הונגרים
קטגוריה:סופרים יהודים הונגרים
קטגוריה:מתרגמים יהודים הונגרים
קטגוריה:מהגרים מהונגריה לאוסטריה
קטגוריה:ניצולי השואה: הונגריה
קטגוריה:אסירים במחנה הריכוז מאוטהאוזן
קטגוריה:קומוניסטים הונגרים
קטגוריה:בודפשט: אישים
קטגוריה:יהדות בודפשט
קטגוריה:קומוניסטים יהודים הונגרים
קטגוריה:יהודים זוכי פרס אטילה יוז'ף
קטגוריה:יהודים בצבא האוסטרו-הונגרי במלחמת העולם הראשונה
קטגוריה:הונגרים שנולדו ב-1897
קטגוריה:הונגרים שנפטרו ב-1975
בית הכנסת עץ החיים (איסטנבול)

שמאל|ממוזער|260 פיקסלים|מפת מקום בית הכנסת
שמאל|ממוזער|260 פיקסלים|הקשת שמעל לכניסה לבית הכנסת
ממוזער|שמאל| 260 פיקסלים
**בית הכנסת עץ החיים** (באנגלית: **Etz Ahayim Synagogue**), הידוע גם בשם בית הכנסת אורטקוי, הוא בית כנסת הממוקם ברובע אורטאקוי , איסטנבול, טורקיה, על חוף הגדה האירופית של מצר הבוספורוס ובצמוד לגשר הבוספורוס. בית הכנסת נהרס כליל בשריפה בשנת 1941 ורק ארון קודש העשוי שיש נותר שלם. בית הכנסת נבנה לאחר מכן מחדש.

## מיקום ותאור
בית כנסת עץ החיים, הממוקם ברובע אורטאקי, בכתובת Muallim Naci Caddesi מספר 38, איסטנבול נמצא על כביש החוף לאורך הגדה האירופית של מצר הבוספורוס, נבנה בשנת 1660. לאחר השריפות הגדולות באיסטנבול ב-1660 וב-1718, משפחות רבות היגרו והתיישבו ברובע אורטאקי. מצוואות יהודיות מאותן שנים נתן ללמוד שבית הכנסת שנבנה מעץ נשרף בשנים 1703 ו-1813 וניזוק קשות. מהשרפה, שרד ארון הקודש העשוי משיש שרד את השריפה ונשאר במקומו. בית המדרש ששכן בסמוך לבית הכנסת לא נפגע על כן הוא הוסב למקום התפילה לאחר השריפה, נכון ל-2022 הוא בית הכנסת.

ב-1 באוקטובר 1941, בית הכנסת נשרף כליל בליל הכיפורים, כתוצאה מנפילה מנורת שמן בחדר שטיפת המתים לתוך מכל נפט. מהשרפה, שרד ארון הקודש העשוי משיש, שנבנה על ידי משפחת קמונדו בשנת 1825. על ארון הקודש הייתה כתובת בעברית ששרדה את השרפה כי היא הייתה חקוקה בשיש וכך נכתב בה:

שנה טובה... בניתי בית בשמך הגדול והנצחי. השם עץ החיים הוא קדוש קדוש. הוא נבנה על ידי הרב הראשי אברהם קמונדו, אשר הקשיבו לו, פמליית השליט כיבדה אותו, ואשר שיתף עמם פעולה והשיג דברים גדולים מבחינה גשמית ורוחנית. יהי רצון שה' ישמור ויגמול לו ולצאצאיו ויצליח בכל מעשיו...

בגן בית הכנסת עץ החיים פעלו שלושה בתי מדרש קטנים שגם בהם התקיימה תפילה יומיומית. מבנה בית הכנסת שנבנה בשנת 1941 הוא מיזוג של שניים מבתי המדרש, מדרש חברים ומדרש תילים השייכים לגילדת הנפחים Tulumbacılar.

לוח שיש המוקדש לרבי נפתלי בן יצחק הכהן כץ מוצב בפתח מדרש נפתלי, שנמצא בגן בית הכנסת. רבי נפתלי בן אייזיק כץ, היה מהמקובלים האירופים הידועים מהמאה ה-18, עצר באורטאקוי בדרכו מרוסיה לירושלים והקים את בית הספר הדתי אורטאקוי (מדרש נפתלי). הוא נכנע למחלה קשה ונפטר. מאמינים מכל העולם עולים לקברו הנמצא בבית הקברות היהודי באורטאקוי.

בשנת 1915 הוסיף המאסטר אליהו בן יצחק קמחי שער כניסה מונומנטלי עם קשת גמלונית הנתמכת בשני עמודים. בשנות השבעים של המאה העשרים תרמה הפטרונית ויקטוריה הרוש, ארון קודש חדש משיש לזכר קרוביה המנוחים.

בתחילת שנות התשעים של המאה העשרים, בני הקהילה היהודית של איסטנבול העדיפו להתיישב סביב בית הכנסת, בשכונות אורטאקוי, אולוס, אטילר ואקטלר, מבנה בית הכנסת שהיה קטן מאוד וישן לא הספיק לקהילה המתרחבת ולכן הוא שופץ ונפתח להתפילה, בתפילת מנחה ביום ראשון, 20 במרץ 1994. במהלך השיפוץ נערכו התפילות בבתי חברי הקהילה.

בית הכנסת עץ החיים נרשם כאתר מוגן רשמית (אנדרטה להגנה) על פי החלטת ועדת האנדרטאות של טורקיה מ-11 בנובמבר 1960 שמספרה 1443 והוא מאובטח על ידי המשטרה הטורקית. נכון ל-2022 בית הכנסת עץ החיים משמש את העדה האשכנזית והספרדית כאחד.

## ראו גם
* היסטוריה של היהודים בטורקיה
* רשימת בתי הכנסת בטורקיה

## לקריאה נוספת

* "Ortaköy ve Museviler" מאת אהרון כהן 2011


## קישורים חיצוניים

* צילום בית הכנסת במפת Google Street View, מאי 2022
* 
* 
* 
* הרבנות הראשית לטורקיה
* עיתון שלום - העיתון היהודי הראשי בטורקיה

## הערות שוליים

עץ החיים (איסטנבול)
עץ החיים (איסטנבול)
עץ החיים (איסטנבול)
עץ החיים (איסטנבול)
עץ החיים (איסטנבול)
קארוק

**קארוק** (באנגלית: **Karuk** או **Karok**) היא קבוצה אתנית של ילידים בארצות הברית, כששבט קארוק הוא אחד השבטים הגדולים בקליפורניה. בני קארוק הם חברים רשומים גם בשני  אחרים, "הקהילה האינדיאנית צ'ר-אי הייטס של טרינידד רנצ'ריה" (Cher-Ae Heights Indian Community of the Trinidad Rancheria) ו"הקהילה האינדיאנית של עמק קוורץ" (Quartz Valley Indian Community).

היישוב הפי קמפ בקליפורניה, ממוקם בלב הטריטוריה ההיסטורית של שבט קארוק, המשתרעת לאורך הנהר קלאמת מבלאף קריק (Bluff Creek, ליד קהילת אורלינס במחוז המבולדט) דרך מחוז סיסקיו ועד לדרום אורגון.

## שם ושפה
שם השבט, המאוית באנגלית גם כ-"Karuk" וגם כ-"Karok", פירושו "אנשים במעלה הנהר", או אנשים "במעלה הזרם". בשפת  הם מכונים "צ'ום-נה" (Chum-ne).

בני הקארוק מדברים בשפת קארוק, שפה מבודדת. לשבט יש תוכנית פעילה להחייאת שפה.

## אוכלוסייה
ההערכות לגבי גודל האוכלוסייה של רוב קבוצות הילידים לפני הגעת האירופאים לקליפורניה השתנו במידה ניכרת. אלפרד קרובר העריך שב-1770 מנתה אוכלוסיית הקארוק כ-1,500 נפשות. הפיזיולוג האמריקאי  העריך בתחילה את גודל האוכלוסייה ל-2,000 נפשות, מאוחר יותר הוא הגדיל נתון זה ל-2,700. בשנת 1910 דיווח קרובר שגודל האוכלוסייה ששרדה של הקארוק הוא כ-800 נפשות.

לפי מפקד האוכלוסין של שנת 2010, הזדהו 6,115 תושבים כבני קארוק, מתוכם ל-3,431 היו שני ההורים בני קארוק.

## תרבות
במשך תקופה ארוכה מאוד, הקארוק התגוררו בכפרים לאורך הנהר קלאמת, שם הם ממשיכים כיום מסורות תרבותיות כמו ציד, ליקוט מזון, דיג, יצירת סלים וריקודים טקסיים. בני הקארוק היו השבט היחיד בקליפורניה שגידל צמחי טבק. ריקוד המברשת (Brush Dance), ריקוד הג'אמפ (Jump Dance) וטקסי הפיקיאוויש (Pikyavish) נמשכים מספר ימים ומתרגלים אותם כדי לרפא ו"לתקן את העולם", להתפלל לשפע בלוטים, צבאים ואלתית, ולהשיב רצון טוב חברתי כמו גם מזל טוב לפרט.

שמאל|ממוזער|250px|השטח שבו חיו בני הקארוק לפני המגע עם האירופאים
בקיצים של 1871 ו-1872, ביקר אתנוגרף חובב בשם סטיבן פאוורס (Stephen Powers) קבוצות של אינדיאנים בצפון קליפורניה. תצפיותיו שפורסמו מספקות תובנה על חייהם של הניצולים הילידים של הבהלה לזהב בקליפורניה. על פי פאוורס, הקארוק היו אחת משלוש קבוצות שחיו על הנהר קלאמת (האחרות הן היורוק והמודק). הוא גם ציין כי אין כל זיכרון על הגירה עתיקה לאזור. במקום זאת, היו אגדות על הבריאה והמבול, אשר על פי האגדות התרחשו על הקלאמת.

כמה מהתצפיות אחרות של פאוארס היו:

הקארוק פיתחו שימוש מתוחכם בצמחים ובעלי חיים לקיומם. מנהגים אלו כללו לא רק קציר מזון מהטבע, אלא גם שימוש בחומרים צמחיים ובעלי חיים ככלי עבודה, ביגוד ותרופות. הקארוק טיפח סוג של טבק, והשתמשו בעלים השסועים של השרך *Dryopteris arguta* כחומר אנטי-מיקרוביאלי בתהליך הכנת צלופחים למזון.

## קישורים חיצוניים


* Karuk Tribe of California


## הערות שוליים

קטגוריה:אינדיאנים: שבטים בארצות הברית
פול ארליך

**פול ראלף ארליך** (באנגלית: **Paul Ralph Ehrlich**; 29 במאי 1932 – 13 במרץ 2026) היה ביולוג יהודי-אמריקאי. ארליך היה פרופסור לחקר אוכלוסין במחלקה לביולוגיה באוניברסיטת סטנפורד ונשיא המרכז לשימור ביולוגי באוניברסיטה. התפרסם בעיקר עקב אזהרותיו מפני ההשלכות של ריבוי טבעי על המשאבים הארציים המוגבלים. היה גם עמית באקדמיה הלאומית למדעים (ארצות הברית), באקדמיה האמריקאית לאמנויות ולמדעים, בחברה הפילוסופית האמריקאית ובאגודה האמריקאית לקידום המדע.

## ביוגרפיה
ארליך נולד בפילדלפיה לוויליאם ארליך ורות רוזנברג, וגדל במייפלווד שבניו ג'רזי. ב-1953 קיבל תואר ראשון בזואולוגיה מאוניברסיטת פנסילבניה, בשנת 1955 קיבל תואר שני מאוניברסיטת קנזס ובשנת 1957 קיבל תואר דוקטור מאותה אוניברסיטה. בשנת 1959 הצטרף לסגל אוניברסיטת סטנפורד, ובשנת 1966 החל לשמש כפרופסור לביולוגיה.

### פצצת האוכלוסין
בשנת 1968 כתב ארליך יחד עם אשתו אן את הספר "פצצת האוכלוסין" , שבו חזה כי בשנות השבעים ובשנות השמונים יפרוץ רעב המוני בשל התפוצצות אוכלוסין הנגרמת עקב ריבוי טבעי, ודגל בביצוע פעולה מיידית להגבלת גידול האוכלוסין. בשנות האלפיים ארליך הודה שחלק ממה שהוא חזה לא התרחש, אך טען שהתחזיות שלו לגבי מחלות ושינויי אקלים היו נכונות במהותן וכי ריבוי האוכלוסין זו בעיה מרכזית.

בשנת 2012 נאם בישראל בכנסים אודות המדבור, וטען כי "לציונים אמיתיים צריכות להיות משפחות קטנות".

## ספריו
### Books

## קישורים חיצוניים

* 

## הערות שוליים

קטגוריה:עמיתי מקארתור
קטגוריה:בוגרי אוניברסיטת פנסילבניה
קטגוריה:בעלי תואר דוקטור מאוניברסיטת קנזס
קטגוריה:חברי האקדמיה האמריקאית לאמנויות ולמדעים
קטגוריה:מדענים יהודים אמריקאים
קטגוריה:חברי האקדמיה הלאומית למדעים של ארצות הברית
קטגוריה:זוכי פרס היינקן
קטגוריה:אמריקאים שנולדו ב-1932
קטגוריה:אמריקאים שנפטרו ב-2026
מיגל אלמירון

**מיגל אנחל אלמירון רג'אלה** (בספרדית: **Miguel Ángel Almirón Rejala**; נולד ב־10 בפברואר 1994) הוא כדורגלן פרגוואי המשחק בעמדת הקיצוני באטלנטה יונייטד ובנבחרת פרגוואי.

## קריירה
לאחר שקיבל דחייה מנסיונל בגלל היותו רזה מדי, אלמירון עבר לסרו פורטניו. למועדון החדש שלו עדיין היו הסתייגויות לגבי מבנה הגוף שלו, והוא לא שיחק באופן קבוע עד גיל 17.

באוגוסט 2015 אלמירון חתם בלנוס. ב-14 בספטמבר הוא ערך את הופעת הבכורה בהפסד 0–1 לבנפילד. ב-12 במרץ 2016 כבש שער בכורה בהפסד 1–2 לראסינג קלוב.

ב-5 בדצמבר 2016 חתם באטלנטה יונייטד תמורת דמי העברה של כ-8 מיליון דולר. ב-6 במרץ ערך הופעת בכורה בקבוצה בהפסד 1–2 לניו יורק רד בולס. ב-12 במרץ כבש אלמירון את השערים הראשונים שלו במועדון כשכבש צמד בניצחון 1–6 על מינסוטה יונייטד.

ב-31 בינואר 2019 חתם בניוקאסל יונייטד מהפרמייר ליג לחמש וחצי שנים.

הוא ערך את הופעת הבכורה שלו בפרמייר ליג ב-11 בפברואר בתיקו 1-1 מול וולברהמפטון וונדררס. הוא כבש את שער הפרמיירליג הראשון שלו ב-21 בדצמבר 2019 בניצחון 0–1 על קריסטל פאלאס.

עונת 2022/2023 הייתה עונת שיא של אלמירון מבחינת כיבוש שערים כאשר כבש 11 שערי פרמייר ליג ועזרה לקבוצה לסיים במקום השלישי ולהעפיל לליגת האלופות.

ב-30 בינואר 2025 חזר לאחר שש שנים לאטלנטה יונייטד.

### נבחרת פרגוואי
אלמירון שיחק בנבחרת פרגוואי עד גיל 20 באליפות אמריקה הדרומית בכדורגל לנוער 2013 בארגנטינה כאשר נבחרתו סיימה במקום השני אחרי קולומביה.

ב-5 בספטמבר 2015 ערך אלמירון ערך את הופעת הבכורה שלו בנבחרת הבוגרת בהפסד במשחק הידידות 3–2 לצ'ילה. במאי 2016 היה חלק מסגל הנבחרת לקופה אמריקה, שם שיחק בשני משחקים. הוא היה גם חלק מהסגל בקופה אמריקה 2019 ו-2021.

## חיים אישיים
אלמירון גדל במשפחה ענייה בה אביו עבד במשמרות של 18 שעות כמאבטח ואמו עבדה בסופרמרקט. שבעת בני ביתו ישנו בשלושה חדרי שינה, והוא נאלץ לחלוק מיטה עם אמו עד גיל 18.

אלמירון נשוי לאלקסיה נוטו מאז נובמבר 2016, ילדם הראשון של בני הזוג נולד ביוני 2021.

## תארים
**לנוס**
* אליפות ארגנטינה: 2016
* הסופר קאפ הארגנטינאי: 2016

**אטלנטה יונייטד**
* גביע ה-MLS: 2016

## קישורים חיצוניים

## הערות שוליים

קטגוריה:כדורגלנים פרגוואים
קטגוריה:קשרי כדורגל פרגוואים
קטגוריה:כדורגלני סרו פורטניו
קטגוריה:כדורגלני לנוס
קטגוריה:כדורגלני אטלנטה יונייטד
קטגוריה:כדורגלני ניוקאסל יונייטד
קטגוריה:כדורגלני נבחרת פרגוואי
קטגוריה:כדורגלני קופה אמריקה 2016
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:כדורגלני קופה אמריקה 2024
קטגוריה:ספורטאים זרים בארגנטינה
קטגוריה:ספורטאים זרים בארצות הברית
קטגוריה:ספורטאים פרגוואים באנגליה
קטגוריה:ילידי 1994
טורונטו בליזארד

**הטורונטו בליזארד** (באנגלית: **Toronto Blizzard**) הייתה קבוצת כדורגל מהעיר טורונטו, אונטריו שבקנדה, אשר שיחקה בליגת הNASL.

## היסטוריה
**טורונטו מטרוס** הצטרפו ל-NASL ב-1971. המגרש הביתי שלהם היה אצטדיון ורסיטי.

ב-1975, 50% מהקבוצה נמכרה תמורת 250,000 דולר על ידי קבוצת טורונטו קרואטיה מליגת הכדורגל הלאומית, והקבוצה הפכה ל**טורונטו מטרוס-קרואטיה**. המועדון זכה באליפות הNASL ב-1976. באמצע ספטמבר 1976, דווח כי הקבוצה חייבת 100,000 דולר לממשלת אונטריו ו-95,000 דולר לממשלת המטרופולין של טורונטו, ובנוסף דווח שהקבוצה עשויה להתפרק.

גלובל טלוויז'ן נטוורק רכשה 85% מקבוצת טורונטו מטרוס-קרואטיה ב-1 בפברואר 1979, תמורת 2.6 מיליון דולר. עקב הרכישה, טורונטו קרואטיה חזרה ל-NSL כמועדון נפרד; כשרק 7 מתוך 26 השחקנים מהסגל של 1978 נשארו, שמה של הקבוצה שונה ל - **טורונטו בליזארד** בעקבות ההשתלטות. תחת הבעלות החדשה, מספר הצופים כמעט הוכפל. מ-1979 עד 1983 שיחקה בליזארד את משחקי הבית שלה באצטדיון התערוכה לפני שחזרו לאצטדיון ורסיטי ב-1984.

בליזארד היו חברים ב-NASL עד 1984, השנה האחרונה של התקיימות הליגה. הקבוצה הייתה סגנית אלופת הליגה ב-1983, כשהפסידה לקבוצת טולסה ראנקס 0–2 מול קהל של שישים אלף איש בוונקובר. הם סיימו שוב פעם במקום ה-2 ב-1984 כשהפסידו לשיקגו סטינג.

בשנת 2010, הקבוצה שזכתה באליפות הNASL ב-1976 נכנסה להיכל התהילה של קנדה.

ב-28 במרץ 1985, ה-NASL הודיעה רשמית על הפסקת הפעילות לעונת 1985, כאשר רק טורונטו ומינסוטה סטרייקס היו מעוניינים לשחק. בינתיים, בעלי בליזארד, רכשו את דינמו לטינו מליגת הכדורגל הלאומית מתוך כוונה לשנות את שמו של טורונטו בליזארד. תקנות ה-NSL לא אפשרו שינוי שם בעיצומה של העונה. בעונה שלאחר מכן (1986) החלה דינמו לטינו לשחק בתור טורונטו בליזארד.

## שחקני עבר בולטים
ממוזער|288px|הכדורגלן הפורטוגלי אאוזביו היה גורם מרכזי לזכייה בליגה ב-1976
*  פרנצ'סקו מוריני
*  פיטר לורימר
*  מנואל ולאסקס
*  אאוזביו
*  רוברטו בטגה
*  דייוויד פיירקלאף

ראו גם: רשימת כדורגלני טורונטו בליזארד שיש עליהם ערך בוויקיפדיה העברית.

## מאמני עבר
* ארתור רודריגס (1972-74)
* פרנק פייק (עונת 1975)
* איבן מרקוביץ' (1975-76)
* דומאגוי קפטנוביץ׳ (1976, 1978)
* איבן סנגולין (1977)
* קית' אדי (1979-81)
* בוב היוטון (1982-84)

## תארים והישגים
***[[NASL]]**
****זכייה**: 1976

## קישורים חיצוניים

*גלריית המדים של טורונטו בליזארד

קטגוריה:טורונטו: מועדוני ספורט
קטגוריה:קבוצות כדורגל קנדיות
קטגוריה:קבוצות כדורגל שהוקמו ב-1971
דן בלומברג

**דן בלומברג** הוא פרופסור וסגן הנשיא לפיתוח אזורי ותעשייתי באוניברסיטת בן-גוריון בנגב, ראש המעבדה לחישה מרחוק והדמאות פלנטריות, ויו"ר סוכנות החלל הישראלית מיולי 2022 עד יולי 2025.

## ביוגרפיה
סיים לימודי דוקטורט במדעים פלנטריים באוניברסיטת המדינה של אריזונה בשנת 1993. במסגרת מחקרו עבד בקבוצת הגאולוגיה הפלנטרית, במימון נאס"א, שבה התמקד בתופעות פיזור חול על כדור הארץ, מאדים ונוגה, ושימוש בחישה מרחוק מכ"מית לצלם את פני כוכבי הלכת. במהלך הדוקטורט השתמש בנותנים של מכ"ם מפתח סינתטי במסגרת משימת מעבורת החלל אנדוור STS-59 וSTS-68.

חבר סגל באוניברסיטת בן-גוריון בנגב החל משנת 1995. בין השנים 2006 ל-2010 היה ראש החלקה לגאוגרפיה ומשנת 2008 קיבל מינוי של פרופסור במחלקה לגאוגרפיה ופיתוח סביבתי באוניברסיטה.

בלומברג מכהן כסגן נשיא לפיתוח אזורי ותעשייתי באוניברסיטת בן-גוריון בנגב. עמד בראש הצוות אשר פיתח את לווין BGUSAT, לווין קיובסאט לחישה מרחוק.

משמש כראש המעבדה לחישה מרחוק והדמאה פלנטרית.

משנת 2016 משמש בוועד המייעץ של חברת UTILIS, אשר מגלה דליפות וזיהום סביבתי תוך שימוש בתצלומי חישה מרחוק.

ביולי 2022 מונה ליו"ר סוכנות החלל הישראלית, וכיהן בתפקיד זה עד יולי 2025.

## מחקריו
בין הנושאים שחקר בתחום החישה מרחוק, בלומברג חוקר את המחקר הסביבתית והשלכות שינוי האקלים, גאוגרפיה פלנטרית, שימוש בחישה מרחוק לטובת חקלאות, חקר תהליכים סביבתיים במרכז אסיה וזיהוי אנומליות תוך שימוש בהדמאות היפרספטראליות.

## פרסים ואותות הוקרה
חבר באקדמיה הבינלאומית לאסטרונאוטיקה  משנת 2018.

## קישורים חיצוניים

* Dan G. Blumberg באתר של אוניברסיטת בן-גוריון בנגב 

## הערות שוליים

קטגוריה:אנשי תוכנית החלל הישראלית
קטגוריה:סגל אוניברסיטת בן-גוריון בנגב: גאוגרפיה ופיתוח סביבתי
קטגוריה:בוגרי אוניברסיטת המדינה של אריזונה
קטגוריה:ישראלים שנולדו במאה ה-20
תאונת האוטובוס באל-חמה (1945)

**תאונת האוטובוס באל-חמה** אירעה ב-12 במאי 1945 בשעה שאוטובוס, שהסיע מתרחצים שנפשו במרחצאות באל חמה לטבריה, התהפך לצד הדרך והתדרדר לערוץ הירמוך. בתאונה נספו 30 נוסעים (יהודים וערבים) ו-10 נפצעו.

## רקע
אתר המרחצאות חמת גדר היווה מוקד משיכה לרוחצים שחיפשו מזור לבעיות בריאות החל מהתקופה הרומית כשממצאים באתר כוללים בתי מרחץ, שברי פסלים ומיזרקות מהתקופה הרומית, בית כנסת מהמאה הרביעית, כתובות מהתקופה הביזנטית, כתובות מהתקופה המוסלמית ומבנים מהתקופה העות'מאנית. לאחר שהמקום שופץ בתקופת השלטון העות'מאני וחודש בתקופת המנדט הבריטי החלה חברת אוטובוסים ערבית להפעיל קו שירות בין טבריה והמרחצאות לשירות הרוחצים היהודים והערבים.

בין צמח למרחצאות חיבר (ועדיין מחבר) כביש יחיד שנסלל מצידו הצפוני של מצוק הירמוך. טרום קום המדינה היה כביש זה צר וחסר מעקה בטיחות וחלקים ממסלולו עברו ממש על שפת המצוק הנופל אל הירמוך. לאחר קום המדינה הורחב הכביש מספר פעמים והותקנה לאורכו גדר.

## אירועי התאונה
ב-12 במאי 1945, בשעות אחר הצהריים, אסף אוטובוס של חברת ההובלה כ-40 נוסעים מהמרחצאות ופנה לנסוע לטבריה. בקרבת גשר הרכבת הגדול סטה האוטובוס מנתיבו והחל להתדרדר על שולי הדרך עד שנפל לתהום של כ-200 מטר.

3 מהנוסעים שנפצעו קל וכן נהג האוטובוס עבדל ראדד קחוואג' הצליחו לחלץ עצמם דרך דלת הרכב והביטו חסרי אונים ברכב המחליק למטה עד התרסקותו בערוץ הנחל כשמעוצמת הפגיעה התפרק האוטובוס לחלקים.

בגלל הטופוגרפיה המורכבת של אזור התאונה נמשך הליך חילוץ הפצועים וההרוגים כל אותו הלילה וביום שלמחרת כשרוב הפצועים הובלו לבתי חולים בטבריה והחללים הוסעו על גבי הרכבת לזיהוי בצמח. בגלל תהליך החילוץ הארוך וחוסר הבהירות בנוגע למספר הנוסעים שהיו על האוטובוס נמסרו תחילה לפרסום מספרי נפגעים חלקיים בלבד. בסיומו של האירוע נמנו 28 הרוגים (מתוכם 5 יהודים) ו-12 פצועים. חלק מהחללים לא היו ניתנים לזיהוי בגלל חומרת הפציעות ולכן הובאו לקבורה בקבר אחים כש-4 מהחללים היהודים הובאו לקבורה בקבר אחים בבית הקברות נחלת יצחק בהשתתפות קהל רב. כמו כן הייתה השערה שמספר מהרוגי התאונה נסחפו בירמוך ולכן הוגדרו נעדרים.

בימים שלאחר התאונה נפטרו בבתי החולים שניים מהפצועים ובכך עלה מניין ההרוגים בתאונה ל-30.

חקירת התאונה העלתה חשד לתקלה בבלמי האוטובוס.

## קישורים חיצוניים
* 
* 
* 
* 
* 
* 
* 
* 
* 
* תיק חקירת המשטרה בעקבות התאונה, באתר "ארכיון המדינה" 

## הערות שוליים

קטגוריה:תאונות דרכים בארץ ישראל
קטגוריה:אל חמה
קטגוריה:בקעת הירדן: היסטוריה
קטגוריה:1945 בארץ ישראל
קטגוריה:אסונות בתקופת המנדט הבריטי בארץ ישראל
פארפה מנדנדה

**פארפה מנדנדה** (בצרפתית: **Parfait Mandanda**; נולד ב-10 באוקטובר 1989) הוא כדורגלן מהרפובליקה הדמוקרטית של קונגו המשחק בעמדת השוער במועדון קן ובנבחרת הרפובליקה הדמוקרטית של קונגו.

אחיו, סטיב מנדנדה משמש כשוער בנבחרת צרפת.

## קריירת מועדונים
מנדנדה, נולד בניבר והתחיל את הקריירה שלו בקבוצת הילדים של קן וכאשר היה בן 12 הצטרף לזו של בורדו. בינואר  הושאל לבווה עד לסיום העונה ובסיומה עבר למועדון.

בקיץ  חתם באלטאי מליגת המשנה הטורקית. כעבור שנה חתם בשרלרואה הבלגית בה שיחק עשר שנים מתוכן רק שנתיים כשוער ראשון.

בפברואר  הושאל לדינמו בוקרשט עד לסיום העונה. לקראת עונת  הושאל להרטפורד אתלטיק מה-USL.

ב-20 ביולי 2021 חתם במוסקרון עד לסיום העונה, עם אופציה לעונה נוספת.

## קריירה בינלאומית
בניגוד לאחיו שמייצג את צרפת, פארפה החליט לייצג את הרפובליקה הדמוקרטית של קונגו. ב-5 בפברואר 2008 ערך את הופעת הבכורה שלו בנבחרת בתיקו 0-0 נגד , בה שיחק נגד אחיו סטיב.

השתתף עם הנבחרת שלוש פעמים בגביע אפריקה לאומות.

## קישורים חיצוניים

קטגוריה:כדורגלנים צרפתים
קטגוריה:שוערי כדורגל צרפתים
קטגוריה:הרפובליקה הדמוקרטית של קונגו: כדורגלנים
קטגוריה:הרפובליקה הדמוקרטית של קונגו: שוערי כדורגל
קטגוריה:כדורגלני בורדו
קטגוריה:כדורגלני אלטאי
קטגוריה:כדורגלני שרלרואה
קטגוריה:כדורגלני דינמו בוקרשט
קטגוריה:כדורגלני מוסקרון
קטגוריה:כדורגלני קן
קטגוריה:כדורגלני נבחרת הרפובליקה הדמוקרטית של קונגו
קטגוריה:צרפתים שמוצאם מהרפובליקה הדמוקרטית של קונגו
קטגוריה:כדורגלני גביע אפריקה לאומות 2013
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2019
קטגוריה:ספורטאים צרפתים בטורקיה
קטגוריה:ספורטאים צרפתים בבלגיה
קטגוריה:ספורטאים צרפתים ברומניה
קטגוריה:ספורטאים מהרפובליקה הדמוקרטית של קונגו בטורקיה
קטגוריה:ספורטאים מהרפובליקה הדמוקרטית של קונגו בבלגיה
קטגוריה:ספורטאים זרים ברומניה
קטגוריה:צרפתים שנולדו ב-1989
קטגוריה:אישים מהרפובליקה הדמוקרטית של קונגו שנולדו ב-1989
מכוניות העל

**מכוניות העל** (באנגלית: **Ultimate Supercar**) היא סדרת טלוויזיה אמריקאית דוקומנטרית של נשיונל ג'יאוגרפיק, שעלתה לשידור ב-17 בפברואר 2020.

## עלילה
כל פרק בסדרה מתמקד על מכונית-על אחרת ממגוון יצרניות רכב, והעלילה מתמקדת בבניית וייצור המכונית ובמאחורי הקלעים, כדי לחשוף את הסודות ההנדסיים החבויים והמפתחות להצלחתה של כל מכונית:
ממוזער|שמאל|אסטון מרטין DBS סופרלג'רה
* אסטון מרטין, אחת מיצרניות הרכב העצמאיות האחרונות, מנסה לפתח מכונית-דגל חדשה שתשאיר את המותג במירוץ יצרניות מכוניות העל, ומשיקה את האסטון מרטין DBS סופרלג'רה.
ממוזער|שמאל|פרארי פורטופינו
* פרארי האיטלקית רוצה להיות שוב בפסגה, ולשם כך היא זקוקה למכונית גראן טוריסמו חדשה ורב-תכליתית. היא מפתחת את הפרארי פורטופינו, שתנסה לצלוח את האתגר של החלפת הפרארי קליפורניה, המכונית המצליחה ביותר של המותג.
ממוזער|שמאל|בנטלי קונטיננטל GT דור 3
* בנטלי הבריטית עובדת על הדור השלישי של הדגם בנטלי קונטיננטל GT, שמיוצר כבר מ-2003, וכעת יש להדביק את הפער עם המתחרות ולהתאים לדור החדש.
ממוזער|שמאל|למבורגיני אוונטאדור SVJ LP 770-4
* יצרנית הרכב למבורגיני האיטלקית משדרגת את הדגם למבורגיני אוונטאדור לדגם שככל הנראה יהיה האחרון עם מנוע V12 לא חשמלי, תוך שהיא מנסה שהשדרוג יהיה פורץ דרך.
ממוזער|שמאל|פגאני הואיירה רודסטר BC
* פגאני אוטומובילי האיטלקית מייצרת את הפגאני הואיירה רודסטר, כשהתכנון הוא ליצור מאה יחידות בלבד מהדגם. החברה מנסה ליצור מכונית שתהפוך ליצירת מופת חיצונית, אך תשמור על יכולת ביצועים גבוהה.
ממוזער|שמאל|פורשה טייקאן
* פורשה הגרמנית מייצרת את הדגם פורשה טייקאן, שיהפוך בעתיד לדגם השלישי הנמכר ביותר בתולדות היצרנית. זו המכונית החשמלית הראשונה שתוכננה ומיוצרת על ידי פורשה.

## ביקורת
באתר IMDb דורגה הסדרה ב-7.3 כוכבים, בהתבסס על 39 ביקורות.

## קישורים חיצוניים
* 
* מכוניות העל, באתר IMDb.

## הערות שוליים

קטגוריה:סדרות טלוויזיה תיעודיות
קטגוריה:תוכניות טלוויזיה בערוץ נשיונל ג'יאוגרפיק
קטגוריה:סדרות טלוויזיה אמריקאיות שעלו לשידור בשנת 2020
עמית לוי

**עמית לוי** (נולד ב-14 באפריל 1971) הוא כדורגלן עבר ישראלי ששיחק בעמדת המגן הימני.

## קריירה
לוי התחיל את הקריירה שלו במחלקת הנוער של מכבי תל אביב. ב-31 באוגוסט 1991 ערך את הופעת הבכורה שלו בקבוצה הבוגרת בהפסד 1–3 למכבי חיפה במסגרת גביע הטוטו. ב-23 בנובמבר ערך את הופעת הבכורה שלו בליגה בניצחון 0–4 בדרבי נגד הפועל תל אביב. את העונה סיים עם 11 הופעות בליגה במדי הקבוצה הבוגרת והיה שותף לזכייה שלה באליפות ראשונה אחרי 13 שנים. ב-12 בספטמבר 1992 רשם שלושה בישולים בניצחון 2–5 נגד הפועל באר שבע בליגה. בעונת 1993/1994 איבד את מקומו בהרכב לאמיר שלח, אולם עונה לאחר מכן חזר להרכב הקבוצה.

בינואר  חתם במכבי הרצליה במדיה שיחק שנתיים וחצי. בהמשך הקריירה, שיחק גם בהכח רמת גן ומ.כ. אור יהודה.

## תארים
; מכבי תל אביב
*אליפות: 1991/1992, 1994/1995, 1995/1996
*גביע המדינה: 1993/1994, 1995/1996
*גביע הטוטו: 1992/1993

## קישורים חיצוניים
*

*פרופיל, באתר מכביפדיה

קטגוריה:כדורגלנים ישראלים
קטגוריה:מגני כדורגל ישראלים
קטגוריה:כדורגלני מכבי תל אביב
קטגוריה:כדורגלני מכבי הרצליה
קטגוריה:כדורגלני הכח רמת גן
קטגוריה:ישראלים שנולדו ב-1971
אמון הציבור

250px|ממוזער|שמאל|מתוך תעמולת בחירות אמריקאית: "משרה ציבורית היא חלק מאמון הציבור"
**אמון הציבור** הוא מידת האמון שהציבור רוכש כלפי הממשלה וכלפי גופים ציבוריים אחרים כמו בתי משפט, האקדמיה, העיתונות, עסקים גדולים, ארגונים החברה האזרחית ועוד. התפיסה שמעניקה חשיבות לאמון הציבור, גורסת שככל שהציבור מאמין יותר בגופי הממשל, הדבר מעיד שהשלטון תואם יותר את רצונותיו וציפיותיו, והופך יותר לגיטימי דמוקרטית. את מידת אמונו, ציבור האזרחים יכול לבטא בבחירות, מכוח עקרון שלטון העם, דרכים אחרות שמביעות אמון או חוסר אמון כלפי גופים ציבוריים יכולים להיות הפגנות, מחאות, עצומות, מאמרים בעיתונות, התנדבות לגופים ציבוריים או לגופי החברה האזרחית ועוד.

מידת אמון הציבור בממשל עלולה להיפגע מרמת שירות ציבורי ירודה, שאינה שומרת על זכויותיו או מספקת את צרכיו. עבירות שחיתות של שוחד או הפרת אמונים מצד עובדי ציבור, פוגעות אף הן בתמיכת החברה בממשל, בממסד, וביציבות הסדר החברתי.

המונח משמש גם לתיאור האמון שציבור רוחש לגופים אחרים, כגון הממסד המדעי, הרפואי, אמצעי התקשורת ובמערכת הפוליטית.

הפצה של מידע כוזב, פייק ניוז ותיאוריות קשר ברשתות החברתיות או בגופי תקשורת משחק תפקיד מרכזי בפגיעת אמון הציבור במוסדות ממשלתיים וציבוריים. חשיפה לתעמולה ודיסאינפורמציה גורמת לכך שגופים מקצועיים ומומחים נתפסים כגורמים מוטים, מה שפוגע בציבור להסתמך עליהם. התופעה מתחזקת בגלל המבנה של הרשתות החברתיות, שמאפשר להפיץ תוכן ללא פיקוח של גורמים מקצועיים וללא מחויבות לאתיקה עיתונאית.

## בחוק
### בארצות הברית
בארצות הברית, המונח "אמון הציבור" מתייחס לכל רכוש ציבורי. תחילה, נעשה במושג זה שימוש במהלך יצירת הממשלה, כדי להתייחס לפוליטיקאים המשיגים את כוחם באמצעות בחירות. על פי חוקת ארצות הברית, חברי הקונגרס, וכן נשיא ארצות הברית נבחרו מטעם אמונו של הציבור. על פי החוקה הראשונה שנוסחה על ידי אחת ממדינות ארצות הברית, היא חוקת מרילנד, כל האנשים שנבחרו לכהן מטעם מוסדות ציבוריים מוכרחים ליהנות מאמון הציבור.

### בפיליפינים
בפיליפינים, "בגידה באמון הציבור" היא אחת משש העבירות שעליהן ניתן להדיח עובד ציבור, לפי סקציה 2 בסעיף XI של חוקת הפיליפינים של 1987. עם זאת, המונח אינו מוגדר היטב; בדיקה של הרשומות של הוועדה החוקתית של 1986 הראתה שהמנסחים לא יכלו למצוא דרך טובה יותר להעריך את גבולות הבגידה באמון הציבור מאשר לרמוז לדוגמאות חיוביות ושליליות של שניהם, מבלי להגיע להגדרה הברורה שלהם או אפילו קווי מתאר לכך. במשפט *פרנסיסקו ג'וניור נגד נאגמאמלאסאקיט נה מגה מאנאנאנגול נג מגה מנגאגאוונג פיליפינו בע"מ*, קבע בית המשפט העליון של הפיליפינים כי הבקשה להגדיר ”בגידה באמון הציבור“ היא שאלה פוליטית לא-חוקית שהיא מעבר לתחום סמכותו השיפוטית לפי החוקה.

## הערות שוליים

קטגוריה:הספרה הציבורית
קטגוריה:ממשלה
קטגוריה:עיתונות